ai4bharat/Pralekha huggingface dataset:
ਖੇਤੀਬਾੜੀ ਮੰਤਰਾਲਾ
ਮਨ ਕੀ ਬਾਤ  ਦੇ ਬਾਰੇ ਖੇਤੀਬਾੜੀ ਦੇ ਸੰਦਰਭ ਵਿੱਚ ਖੋਜ ਅਧਿਐਨ ਦੇ ਪ੍ਰਕਾਸ਼ਨ ਦੀ ਸ਼ੁਰੂਆਤ
ਮਨ ਕੀ ਬਾਤ ਪ੍ਰੋਗਰਾਮ ਜਾਗਰੂਕਤਾ ਵਧਾਉਣ ਅਤੇ ਉਨ੍ਹਾਂ ਦੇ ਸੰਗ੍ਰਹਿ ਦੇ ਲਈ ਕਿਸਾਨਾਂ ਦੇ ਵਿੱਚ ਅਨੁਕੂਲ ਵਾਤਾਵਰਣ ਤਿਆਰ ਕਰਨ ਵਿੱਚ ਮਹੱਤਵਪੂਰਨ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਸਮਕਾਲੀ ਮੁੱਦਿਆਂ ’ਤੇ ਦੇਸ਼ ਵਾਸੀਆਂ ਦੇ ਨਾਲ ਗੱਲਬਾਤ ਕਰਨ ਲਈ ਆਲ ਇੰਡੀਆ ਰੇਡੀਓ ’ਤੇ “ਮਨ ਕੀ ਬਾਤ” ਨਾਮਕ ਇੱਕ ਪ੍ਰਸਿੱਧ ਪ੍ਰੋਗਰਾਮ ਦੇ ਰਾਹੀਂ ਦੇਸ਼ ਦੇ ਲੋਕਾਂ ਨੂੰ ਸੰਬੋਧਨ ਕਰਦੇ ਹਨ। 03 ਅਕਤੂਬਰ 2014 ਨੂੰ ਇਸ ਪ੍ਰੋਗਰਾਮ ਦੀ ਸ਼ੁਰੂਆਤ ਦੇ ਬਾਅਦ ਤੋਂ, ਇਸ ਨੇ 26 ਮਾਰਚ 2023 ਤੱਕ ਕੁੱਲ 99 ਐਪੀਸੋਡ ਪ੍ਰਸਾਰਿਤ ਕੀਤਾ ਜਾ ਚੁੱਕੇ ਹਨ। ਮੌਜੂਦਾ ਖੇਤੀਬਾੜੀ ਮੁੱਦਿਆਂ ਨੂੰ ਕਿਸਾਨ ਭਾਈਚਾਰੇ ਅਤੇ ਹੋਰ ਹਿੱਤਧਾਰਕਾਂ ਨੂੰ ਪ੍ਰੇਰਿਤ ਅਤੇ ਪ੍ਰੋਤਸਾਹਿਤ ਕਰਨ ’ਤੇ ਕੇਂਦ੍ਰਿਤ ਰਹੇ ਹਨ। ਕਿਸਾਨ ਭਾਈਚਾਰੇ ’ਤੇ ਕੰਮ ਦੇ ਕ੍ਰਮ ਦੀ ਪ੍ਰੇਰਣਾ ਅਤੇ ਪ੍ਰੋਤਸਾਹਨ ’ਤੇ ਪ੍ਰਤੀਬਿੰਬਾਂ ਦਾ ਮੁਲਾਂਕਣ ਕਰਨ ਲਈ,
ਭਾਰਤੀ ਖੇਤੀਬਾੜੀ ਖੋਜ ਪਰਿਸ਼ਦ , ਨਵੀਂ ਦਿੱਲੀ ਅਤੇ ਰਾਸ਼ਟਰੀ ਖੇਤੀਬਾੜੀ ਵਿਸਤਾਰ ਪ੍ਰਬੰਧਨ ਸੰਸਥਾ, , ਹੈਦਰਾਬਾਦ ਦੁਆਰਾ ਇੱਕ ਸੰਯੁਕਤ ਅਧਿਐਨ ਕੀਤਾ ਗਿਆ ਸੀ। ਅਧਿਐਨਾਂ ਦੇ ਨਤੀਜੇ ਵੱਖ-ਵੱਖ ਰਸਾਲਿਆਂ ਵਿੱਚ ਛਪੇ ਸਨ। ਇਨ੍ਹਾਂ ਪ੍ਰਕਾਸ਼ਨਾਂ ਦੇ ਸ਼ੁਰੂਆਤ ਦਾ ਇੱਕ ਲਾਂਚਿੰਗ ਪ੍ਰੋਗਰਾਮ ਅੱਜ  ਨਵੀਂ ਦਿੱਲੀ ਵਿੱਚ ਖੇਤੀਬਾੜੀ ਖੋਜ ਅਤੇ ਸਿੱਖਿਆ ਵਿਭਾਗ  ਦੇ ਸਕੱਤਰ, ਅਤੇ ਡਾਇਰੈਕਟਰ ਜਨਰਲ, ਭਾਰਤੀ ਖੇਤੀਬਾੜੀ ਖੋਜ ਪਰਿਸ਼ਦ  ਦੀ ਪ੍ਰਧਾਨਗੀ ਵਿੱਚ ਭਾਰਤੀ ਖੇਤੀਬਾੜੀ ਖੋਜ ਪਰਿਸ਼ਦ  ਸਮੇਤ ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਦੀ ਮੌਜੂਦਗੀ ਵਿੱਚ ਆਯੋਜਿਤ ਕੀਤਾ ਗਿਆ।
ਇਨ੍ਹਾਂ ਪ੍ਰਕਾਸ਼ਨਾਂ ਦੇ ਮੁੱਖ ਅੰਸ਼ ਹੇਠਾਂ ਦਿੱਤੇ ਗਏ ਹਨ।
ਇਨ੍ਹਾਂ ਅਧਿਐਨਾਂ ਤੋਂ ਮਿਲੀ ਜਾਣਕਾਰੀ ਤੋਂ ਪਤਾ ਚੱਲਦਾ ਹੈ ਕਿ ਕੁਦਰਤੀ ਖੇਤੀ, ਕੁਦਰਤੀ ਸਰੋਤਾਂ ਦੀ ਸੰਭਾਲ ਅਤੇ ਏਕੀਕ੍ਰਿਤ ਖੇਤੀਬਾੜੀ ਪ੍ਰਣਾਲੀ  ਨੂੰ ਅਪਣਾਉਣ ਦੀ ਇੱਛਾ ਮਨ ਕੀ ਬਾਤ ਦੇ ਐਪੀਸੋਡਾਂ ਵਿੱਚ ਸ਼ਾਮਲ ਛੋਟੇ ਕਿਸਾਨਾਂ ਦੇ ਸਭ ਤੋਂ ਤਰਜੀਹੀ ਵਿਸ਼ੇ ਸਨ। ਮੋਟਾ ਅਨਾਜ ਦਾ ਉਤਪਾਦਨ ਕਰਨ ਵਾਲੇ ਕਿਸਾਨਾਂ ਦੇ ਨਾਲ ਇੱਕ ਹੋਰ ਮੁਲਾਂਕਣ ਤੋਂ ਪਤਾ ਚੱਲਿਆ ਹੈ ਕਿ ਮਨ ਕੀ ਬਾਤ ਪ੍ਰੋਗਰਾਮ ਵਿੱਚ ਗੱਲਬਾਤ ਅਤੇ ਖੇਤੀਬਾੜੀ ਵਿਗਿਆਨ ਕੇਂਦਰ ਦੇ ਪੇਸ਼ੇਵਰਾਂ ਦੁਆਰਾ ਫਾਲੋ-ਅੱਪ ਕਾਰਵਾਈਆਂ ਰਾਹੀਂ ਪ੍ਰਸਾਰਿਤ ਸੰਦੇਸ਼ ਨੇ ਮੋਟਾ ਅਨਾਜ ਦੀ ਉਨੱਤ ਕਿਸਮਾਂ ਨੂੰ ਅਪਣਾਉਣ ਦੀ ਪ੍ਰਕਿਰਿਆ ਅਤੇ ਉਤਪਾਦਨ ਪ੍ਰਣਾਲੀ ’ਤੇ ਕਿਸਾਨਾਂ ਦੀ ਧਾਰਨਾ ਨੂੰ ਮਜ਼ਬੂਤ ਕੀਤਾ ਹੈ। ਅਤੇ ਖੇਤੀਬਾੜੀ ਉੱਦਮਤਾ ਦੇ ਲਈ ਅਨੁਕੂਲ ਵਾਤਾਵਰਣ ਬਣਾਇਆ ਹੈ। ਮਨ ਕੀ ਬਾਤ ਐਪੀਸੋਡ ਅਤੇ ਐਪੀਸੋਡਾਂ ਵਿੱਚ ਹਾਈਲਾਈਟ ਕੀਤੇ ਗਏ ਡਰੋਨ ਅਤੇ ਮੋਬਾਈਲ ਸਮੇਤ ਡਿਜੀਟਲ ਤਕਨੀਕ, ਖੇਤੀਬਾੜੀ ਟੈਕਨੋਲੋਜੀ ਨੂੰ ਅਪਣਾਉਣ ਦੇ ਬਾਰੇ ਵਿੱਚ ਕਿਸਾਨਾਂ ਦੀ ਜਾਗਰੂਕਤਾ ਅਤੇ ਗਿਆਨ ਵਿੱਚ ਵਾਧੇ ’ਤੇ ਮਹੱਤਵਪੂਰਨ ਪ੍ਰਭਾਵ ਪਾਉਂਦੀ ਹੈ। ਮਨ ਕੀ ਬਾਤ ਖੇਤੀਬਾੜੀ ਕਾਰੋਬਾਰ ਨੂੰ ਅਸਾਨ ਬਣਾਉਣ ਅਤੇ ਕਿਸਾਨਾਂ ਦੀ ਖੇਤੀਬਾੜੀ ਦੀ ਲਾਗਤ ਨੂੰ ਘੱਟ ਕਰਨ ਦੇ ਲਈ ਕਿਸਾਨ ਉਤਪਾਦਕ ਸੰਗਠਨਾਂ  ’ਤੇ ਸਕਾਰਾਤਮਕ ਵਾਤਾਵਰਣ ਵੀ ਬਣਾ ਸਕਦੀ ਹੈ। ਮਧੂ ਮੱਖੀ ਪਾਲਣ ’ਤੇ ਕੀਤੇ ਗਏ ਅਧਿਐਨ ਤੋਂ ਪਤਾ ਚੱਲਦਾ ਹੈ ਕਿ ਮਨ ਕੀ ਬਾਤ ਪ੍ਰੋਗਰਾਮ ਤੋਂ ਬਾਅਦ, ਸੰਸਥਾਗਤ ਗਿਆਨ ਅਤੇ ਸਰੋਤਾਂ ਦੇ ਬਿਹਤਰ ਪ੍ਰਦਰਸ਼ਨ ਵਾਲੇ ਮਧੂਮੱਖੀ ਪਾਲਕਾਂ ਨੂੰ ਤਕਨੀਕੀ ਸਮੱਸਿਆਵਾਂ ਨੂੰ ਛੱਡ ਕੇ ਸਮੂਹ ਵਿੱਚ ਬਿਹਤਰ ਲਾਭ ਕਮਾਉਣ ਲਈ ਪਾਇਆ ਗਿਆ। ਕਿਸਾਨ ਰੇਲ ’ਤੇ ਸੰਦੇਸ਼ ਵੀ ਕਿਸਾਨਾਂ ਨੂੰ ਇਸ ਦੀਆਂ ਸੇਵਾਵਾਂ ਦਾ ਲਾਭ ਉਠਾਉਣ ਲਈ ਸੰਵੇਦਨਸ਼ੀਲ ਅਤੇ ਲਾਮਬੰਦ ਕਰ ਸਕਦਾ ਹੈ। ਕਿਸਾਨ ਰੇਲ ਕਿਸਾਨਾਂ ਨੂੰ ਵਿਚੋਲਿਆਂ ਦੀ ਘੱਟ ਭਾਗੀਦਾਰੀ ਦੇ ਨਾਲ ਘੱਟ ਸਮਾਂ ਅਤੇ ਉੱਚ ਸ਼ੁੱਧ ਲਾਭ ਦੇ ਨਾਲ ਆਪਣੀ ਖ਼ਰਾਬ ਹੋਣ ਵਾਲੀ ਖੇਤੀਬਾੜੀ ਉਪਜ ਦੇ ਪਰਿਵਹਨ ਦੀ ਸੁਵਿਧਾ ਪ੍ਰਦਾਨ ਕਰ ਸਕਦੀ ਹੈ। ਇਸ ਲਈ, ਅਸੀਂ ਜਾਣਿਆ ਹੈ ਕਿ ਮਨ ਕੀ ਬਾਤ ਪ੍ਰੋਗਰਾਮ ਜਾਗਰੂਕਤਾ ਵਧਾਉਣ ਅਤੇ ਉਨ੍ਹਾਂ ਦੀ ਲਾਮਬੰਦੀ ਲਈ ਕਿਸਾਨਾਂ ਦੇ ਵਿੱਚ ਅਨੁਕੂਲ ਵਾਤਾਵਰਣ ਬਣਾਉਣ ਵਿੱਚ ਮਹੱਤਵਪੂਰਨ ਸੀ।ਨੋਟ: ਇਹ ਅਧਿਐਨ ਇੰਡੀਅਨ ਜਰਨਲ ਆਵ੍ ਐਗਰੀਕਲਚਰਲ ਸਾਇੰਸਿਜ਼ ਤੋਂ [93: 351-357; 93:358-364; 93: 3-11], ਇੰਡੀਅਨ ਜਰਨਲ ਆਵ੍ ਐਕਸਟੈਂਸਨ ਐਜੂਕੇਸ਼ਨ [2023, 59 :1-6; 2023, 59:8-13]; ਜਰਨਲ ਆਵ੍ ਕਮਿਊਨਿਟੀ ਮੋਬਿਲਾਈਜ਼ੇਸ਼ਨ ਐਂਡ ਸਸਟੇਨੇਬਲ ਡਿਵੈਲਪਮੈਂਟ [2023, 18: 315-327; 2023, 18: 79-88] ਅਤੇ ਜਰਨਲ ਆਵ੍ ਐਗਰੀਕਲਚਰਲ ਐਕਸਟੈਂਸ਼ਨ ਮੈਨੇਜਮੈਂਟ [2023, XXIV : 1-21;2023, XXIV ਨੰਬਰ :51-83
ਤੇ ਪ੍ਰਕਾਸ਼ਿਤ ਕੀਤੇ ਗਏ ਹਨ ਅਤੇ ਔਨਲਾਈਨ ਉਪਲਬਧ ਹਨ।
ਰੱਖਿਆ ਮੰਤਰਾਲਾ
ਭਾਰਤ-ਅਮਰੀਕਾ ਡਿਫੈਂਸ ਐਕਸਲਰੇਸ਼ਨ ਈਕੋਸਿਸਟਮ  ਅਮਰੀਕਾ ਦੇ ਵਾਸ਼ਿੰਗਟਨ ਡੀਸੀ ਵਿੱਚ ਲਾਂਚ ਕੀਤਾ ਗਿਆ
ਕ੍ਰਿਟੀਕਲ ਐਂਡ ਐਮਰਜਿੰਗ ਟੈਕਨੋਲੋਜੀ  ਪਹਿਲ ਦੇ ਤਹਿਤ ਡਿਫੈਂਸ ਇਨੋਵੇਸ਼ਨ ਬ੍ਰਿਜ ਦੇ ਸੰਚਾਲਨ ਲਈ ਇੰਡਸ-ਐਕਸ ਫੈਕਟ ਸ਼ੀਟ ਜਾਰੀ ਕੀਤੀ ਗਈ
ਭਾਰਤ-ਅਮਰੀਕਾ ਡਿਫੈਂਸ ਐਕਸੀਲਰੇਸ਼ਨ ਈਕੋਸਿਸਟਮ  21 ਜੂਨ 2023 ਨੂੰ ਵਾਸ਼ਿੰਗਟਨ ਡੀਸੀ, ਅਮਰੀਕਾਅਮਰੀਕਾ ਵਿੱਚ ਇੱਕ ਪ੍ਰੋਗਰਾਮ ਵਿੱਚ ਲਾਂਚ ਕੀਤਾ ਗਿਆ। ਇੰਡਸ-ਐਕਸ ਪ੍ਰੋਗਰਾਮ ਦਾ ਸਹਿ-ਆਯੋਜਨ, ਰੱਖਿਆ ਖੇਤਰ ਵਿੱਚ ਉਤਕ੍ਰਿਸ਼ਟਤਾ ਲਈ ਇਨੋਵੇਸ਼ਨ  ਅਤੇ ਸੰਯੁਕਤ ਰਾਸ਼ਟਰ ਅਮਰੀਕਾ ਦੇ ਰੱਖਿਆ ਵਿਭਾਗ  ਦੁਆਰਾ ਅਮਰੀਕਾ-ਭਾਰਤ ਵਪਾਰ ਕੌਂਸਲ  ਦੀ ਮੇਜ਼ਬਾਨੀ ਵਿੱਚ ਕੀਤਾ ਗਿਆ।
ਰੱਖਿਆ ਮੰਤਰਾਲੇ ਦੇ ਸੰਯੁਕਤ ਸਕੱਤਰ,  ਸ਼੍ਰੀ ਅਨੁਰਾਗ ਵਾਜਪਾਈ ਨੇ 20-21 ਜੂਨ, 2023 ਨੂੰ ਦੋ ਦਿਨਾਂ ਇੰਡਸ-ਐਕਸ ਪ੍ਰੋਗਰਾਮ ਵਿੱਚ ਭਾਰਤੀ ਪ੍ਰਤੀਨਿਧੀ ਮੰਡਲ ਦੀ ਅਗਵਾਈ ਕੀਤੀ। ਭਾਰਤੀ ਅਤੇ ਅਮਰੀਕੀ ਸਰਕਾਰ ਦੇ ਪ੍ਰਤੀਨਿਧੀਆਂ, ਰੱਖਿਆ ਸਟਾਰਟਅੱਪਸ, ਥਿੰਕ-ਟੈਂਕ, ਇਨਕਿਊਬੇਟਰਸ,ਨਿਵੇਸ਼ਕਾਂ, ਉਦਯੋਗਾਂ ਅਤੇ ਹੋਰ ਹਿਤਧਾਰਕਾਂ ਲਈ ਇੱਕ ਸਵਾਗਤ ਸਮਾਰੋਹ 20 ਜੂਨ, 2023 ਨੂੰ ਆਯੋਜਿਤ ਕੀਤਾ ਗਿਆ ਸੀ। ਭਾਰਤ ਵਿੱਚ ਅਮਰੀਕੀ ਰਾਜਦੂਤ ਐਰਿਕ ਗਾਰਸੇਟੀ ਨੇ ਇਸ ਮੌਕੇ ਨੂੰ ਸੰਬੋਧਨ ਕੀਤਾ।
ਅਮਰੀਕੀ ਹਵਾਈ ਸੈਨਾ ਸਕੱਤਰ, ਸ਼੍ਰੀ ਫਰੈਂਕ ਕੈਂਡਲ ਨੇ 21 ਜੂਨ ਨੂੰ ਇੰਡਸ-ਐਕਸ ਪ੍ਰੋਗਰਾਮ ਵਿੱਚ ਸ਼ੁਰੂਆਤੀ ਮੁੱਖ ਭਾਸ਼ਣ ਦਿੱਤਾ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ-ਅਮਰੀਕਾ ਸਬੰਧ ਤੇਜ਼ੀ ਨਾਲ ਵਧ ਰਹੇ ਹਨ। ਉਨ੍ਹਾਂ ਨੇ ਇਸ ਗੱਲ ’ਤੇ ਜ਼ੋਰ ਦਿੱਤਾ ਕਿ ਦੋਵਾਂ ਦੇਸ਼ਾਂ ਦੇ ਸਟਾਰਟਅੱਪਸ ਦੇ ਲਈ ਡੂੰਘੇ ਤਕਨੀਕੀ ਇਨੋਵੇਸ਼ਨ ਵਿੱਚ, ਖਾਸ ਤੌਰ ’ਤੇ ਸਪੇਸ ਅਤੇ ਆਰਟੀਫੀਸ਼ੀਅਲ ਇੰਟੈਲੀਜੈਂਸ ਖੇਤਰ ਵਿੱਚ ਸਹਿਯੋਗ ਕਰਨ ਦੀਆਂ ਅਪਾਰ ਸੰਭਾਵਨਾਵਾਂ ਹਨ।
ਸ਼੍ਰੀ ਅਨੁਰਾਗ ਵਾਜਪੇਈ ਨੇ ਆਪਣੇ ਸਵਾਗਤ ਭਾਸ਼ਣ ਵਿੱਚ ‘ਅਮਰੀਕਾ-ਭਾਰਤ ਰੱਖਿਆ ਸਬੰਧਾਂ ਦੇ ਭਵਿੱਖ ਵਿੱਚ ਨਿਵੇਸ਼’ ਵਿਸ਼ੇ ’ਤੇ ਭਾਰਤ-ਅਮਰੀਕਾ ਸਬੰਧਾਂ ਵਿੱਚ ਇੱਕ ਇਤਿਹਾਸਕ ਘਟਨਾ ਦੇ ਰੂਪ ਵਿੱਚ ਆਈਸੀਈਟੀ ਦੇ ਲਾਂਚ ਦੀ ਪ੍ਰਸ਼ੰਸਾ ਕੀਤੀ। ਉਨ੍ਹਾਂ ਨੇ ਕਿਹਾ ਕਿ ਜਦੋਂ ਦੁਨੀਆ ਦੇ ਦੋ ਸਭ ਤੋਂ ਵੱਡੇ ਅਤੇ ਸਭ ਤੋਂ ਪੁਰਾਣੇ ਲੋਕਤੰਤਰ ਦੇ ਨੇਤਾ ਵਾਸ਼ਿੰਗਟਨ ਵਿੱਚ ਮਿਲ ਰਹੇ ਹਨ, ਉਦੋਂ ਇਸ ਆਯੋਜਨ ਦੇ ਲਈ ਸਭ ਤੋਂ ਉਪਯੁਕਤ ਮੌਕਾ ਹੈ।
ਸੰਯੁਕਤ ਸਕੱਤਰ ਨੇ ਭਾਰਤੀ ਅਤੇ ਅਮਰੀਕੀ ਸਟਾਰਟਅੱਪਸ ਦੁਆਰਾ ਉਨੱਤ ਟੈਕਨੋਲੋਜੀ ਦੇ ਸਹਿ-ਵਿਕਾਸ ਅਤੇ ਸਹਿ-ਉਤਪਾਦਨ ’ਤੇ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਭਾਗੀਦਾਰਾਂ ਨੂੰ ਉਦਯੋਗਾਂ, ਸਿੱਖਿਆ-ਜਗਤ ਅਤੇ ਨਿਵੇਸ਼ਕਾਂ ਦੇ ਦਰਮਿਆਨ ਭਵਿੱਖ ਵਿੱਚ ਸਹਿਯੋਗ ਲਈ ਵਿਧੀ ਵਿਕਸਿਤ ਕਰਨ ਨੂੰ ਕਿਹਾ। ਸੰਯੁਕਤ ਸਕੱਤਰ ਨੇ ‘ਆਤਮਨਿਰਭਰ ਭਾਰਤ’ ਅਤੇ ‘ਮੇਕ ਇਨ ਇੰਡੀਆ ਫੌਰ ਦ ਵਰਲਡ’ ਦੇ ਦਰਸ਼ਨ ਨੂੰ ਕੇਂਦਰ ਵਿੱਚ ਰੱਖਦੇ ਹੋਏ ‘ਮੇਕ ਇਨ ਇੰਡੀਆ’ ਪਹਿਲ ਦੀ ਇੱਕ ਸੰਖੇਪ ਜਾਣਕਾਰੀ ਪੇਸ਼ ਕੀਤੀ।
ਇਸ ਪ੍ਰੋਗਰਾਮ ਵਿੱਚ ਭਾਰਤੀ ਅਤੇ ਅਮਰੀਕਾ ਸਟਾਰਟਅੱਪਸ ਦੁਆਰਾ ਇਨੋਵੇਟਿਵ ਟੈਕਨੋਲੋਜੀਆਂ ਦਾ ਆਪਣੀ ਤਰ੍ਹਾਂ ਦਾ ਪਹਿਲਾ ਸੰਯੁਕਤ ਪ੍ਰਦਰਸ਼ਨ ਵੀ ਦੇਖਿਆ ਗਿਆ। ਸਮੁੰਦਰੀ, ਏ-ਆਈ, ਆਟੋਨੋਮਸ ਸਿਸਟਮ ਅਤੇ ਸਪੇਸ ਜਿਹੇ ਕਈ ਡੋਮੇਨਾਂ ਵਿੱਚੋਂ 15 ਭਾਰਤੀ ਸਟਾਰਟਅੱਪਸ ਅਤੇ 10 ਅਮਰੀਕੀ ਸਟਾਰਟਅੱਪਸ ਨੇ ਭਾਰਤੀ ਅਤੇ ਅਮਰੀਕੀ ਹਿਤ ਧਾਰਕਾਂ ਨੂੰ ਆਪਣੀ ਟੈਕਨੋਲੋਜੀਆਂ ਦਾ ਪ੍ਰਦਰਸ਼ਨ ਕੀਤਾ। ਇਸ ਪ੍ਰਦਰਸ਼ਨੀ ਨੂੰ ਅਮਰੀਕਾ ਦੇ ਸੀਨੀਅਰ ਅਧਿਕਾਰੀਆਂ ਨੇ ਦੇਖਿਆ, ਜਿਨ੍ਹਾਂ ਵਿੱਚ, ਕਾਂਗਰਸ ਦੇ ਆਰ ਓ ਖੰਨਾ, ਜੋ ਹਾਊਸ ਆਰਮਡ ਸਰਵਿਸਿਜ਼ ਕਮੇਟੀ ਵਿੱਚ ਸਾਈਬਰ ਇਨੋਵੇਟਿਵ ਟੈਕਨੋਲੋਜੀ ਐਂਡ ਇਨਫਰਮੇਸ਼ਨ ਸਿਸਟਮਜ਼  ਦੀ ਬਣੀ ਸਬ-ਕਮੇਟੀ ਦੇ ਰੈਂਕਿੰਗ ਮੈਂਬਰ ਅਤੇ ਭਾਰਤੀ ਅਤੇ ਭਾਰਤੀ ਅਮਰੀਕੀ ’ਤੇ ਕਾਂਗਰੇਸ਼ਨਲ ਕਾਕਸ ਦੇ ਕੋ-ਚੇਅਰ ਵਜੋਂ ਕੰਮ ਕਰਦੇ ਹਨ। ਨਾਲ ਹੀ ਯੂਐੱਸ ਦੇ ਰੱਖਿਆ ਵਿਭਾਗ ਵਿੱਚ ਡਿਪਟੀ ਅੰਡਰ ਸੈਕਟਰੀ ਐਕਸ਼ਨ ਅਤੇ ਸਥਿਰਤਾ ਰਾਧਾ ਅਯੰਗਰ ਵੀ ਸ਼ਾਮਲ ਸਨ।
ਪ੍ਰੋਗਰਾਮ ਵਿੱਚ, ਸਰਕਾਰ, ਸਿੱਖਿਆ-ਜਗਤ ਅਤੇ ਉਦਯੋਗ ਵਿਸ਼ੇਸ਼ਕਰ ਸਟਾਰਟਅੱਪਸ ਸਮੇਤ ਵਿਭਿੰਨ ਖੇਤਰਾਂ ਵਿੱਚ ਸਹਿਯੋਗ ਨੂੰ ਵਧਾਉਣ ’ਤੇ ਕੇਂਦ੍ਰਿਤ, ਦੋ ਪੈਨਲ ਚਰਚਾਵਾਂ ਅਤੇ ਦੋ ਗੋਲਮੇਜ਼ ਮੀਟਿੰਗਾਂ ਆਯੋਜਿਤ ਕੀਤੀ ਗਈਆਂ। ਨਾਲ ਹੀ ਨਿਰਯਾਤ ਨਿਯੰਤਰਣ ਨਿਯਮਾਂ ’ਤੇ ਵੀ ਚਰਚਾ ਹੋਈ।
ਰੇਲ ਮੰਤਰਾਲਾ
ਰੇਲਵੇ ਮੰਤਰਾਲੇ ਨੇ ਯਾਤਰੀ ਟ੍ਰੇਨ ਸੇਵਾਵਾਂ ਨੂੰ ਰੱਦ ਕਰਨ ਦੀ ਮਿਆਦ 14 ਅਪ੍ਰੈਲ, 2020 ਦੇ ਰਾਤ 12 ਵਜੇ ਤੱਕ ਵਧਾ ਦਿੱਤੀ ਹੈ
ਜ਼ਰੂਰੀ ਵਸਤਾਂ ਦੀ ਸਪਲਾਈ ਸੁਨਿਸ਼ਚਿਤ ਕਰਨ ਲਈ ਮਾਲ ਗੱਡੀਆਂ ਦੀ ਆਵਾਜਾਈ ਜਾਰੀ ਰਹੇਗੀ
ਕੋਵਿਡ-19 ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਉਠਾਏ ਗਏ ਕਦਮਾਂ ਨੂੰ ਜਾਰੀ ਰੱਖਦੇ ਹੋਏ, ਰੇਲਵੇ ਮੰਤਰਾਲੇ ਨੇ ਭਾਰਤੀ ਰੇਲਵੇ ਦੀਆਂ ਸਾਰੀਆਂ ਯਾਤਰੀ ਟ੍ਰੇਨ ਸੇਵਾਵਾਂ ਯਾਨੀ ਕਿ ਮੇਲ/ਐਕਸਪ੍ਰੈੱਸ ਟ੍ਰੇਨਾਂ , ਯਾਤਰੀ ਟ੍ਰੇਨਾਂ, ਉਪ-ਨਗਰੀ ਟ੍ਰੇਨਾਂ, ਮੈਟਰੋ ਰੇਲਵੇ ਕੋਲਕਾਤਾ ਦੀਆਂ ਟ੍ਰੇਨਾਂ ਨੂੰ ਰੱਦ ਕਰਨ ਦਾ ਸਮਾਂ 14 ਅਪ੍ਰੈਲ, 2020 ਦੇ 2400 ਵਜੇ ਯਾਨੀ ਰਾਤ 12 ਵਜੇ ਤੱਕ ਵਧਾਉਣ ਦਾ ਫੈਸਲਾ ਕੀਤਾ ਹੈ।
ਹਾਲਾਂਕਿ, ਜ਼ਰੂਰੀ ਵਸਤਾਂ ਦੀ ਸਪਲਾਈ ਸੁਨਿਸ਼ਚਿਤ ਕਰਨ ਲਈ ਮਾਲ ਗੱਡੀਆਂ ਦਾ ਸੰਚਾਲਨ ਜਾਰੀ ਹੈ।
ਸੰਘ ਲੋਕ ਸੇਵਾ ਕਮਿਸ਼ਨ 
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ  ਨੇ ਜੁਲਾਈ ਅਤੇ ਅਗਸਤ 2020 ਵਿੱਚ ਭਰਤੀ ਨਤੀਜਿਆਂ ਨੂੰ ਅੰਤਿਮ ਰੂਪ ਦਿੱਤਾ
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ  ਦੁਆਰਾ ਜੁਲਾਈ ਅਤੇ ਅਗਸਤ 2020 ਦੇ ਦੌਰਾਨ ਨਿਮਨਲਿਖਿਤ ਭਰਤੀ ਨਤੀਜਿਆਂ ਨੂੰ ਅੰਤਿਮ ਰੂਪ ਦਿੱਤਾ ਗਿਆ ਹੈ। ਸਿਫਾਰਸ਼ ਕੀਤੇ ਉਮੀਦਵਾਰਾਂ ਨੂੰ ਡਾਕ ਦੁਆਰਾ ਨਿਜੀ ਤੌਰ 'ਤੇ ਸੂਚਿਤ ਕੀਤਾ ਗਿਆ ਹੈ।
ਪੂਰੀ ਸੂਚੀ ਦੇਖਣ ਲਈ ਕਲਿੱਕ ਕਰੋ
ਵਿੱਤ ਮੰਤਰਾਲਾ
ਬੀਮਾ ਖੇਤਰ ਵਿੱਚ ਪ੍ਰਤੱਖ ਵਿਦੇਸ਼ੀ ਨਿਵੇਸ਼ ਦੀ ਸੀਮਾ 49% ਤੋਂ ਵਧਾ ਕੇ 74% ਕੀਤੀ ਅਤੇ ਸੁਰੱਖਿਆਤਮਕ ਉਪਾਵਾਂ ਨਾਲ ਵਿਦੇਸ਼ੀ ਮਾਲਕੀ ਤੇ ਕੰਟਰੋਲ ਦੀ ਇਜਾਜ਼ਤ ਦਿੱਤੀ
‘ਅਸੈੱਟ ਰੀਕੰਸਟ੍ਰਕਸ਼ਨ ਕੰਪਨੀ ਲਿਮਿਟਿਡ’ ਅਤੇ ‘ਅਸੈੱਟ ਮੈਨੇਜਮੈਂਟ ਕੰਪਨੀ’ ਦੀ ਸਥਾਪਨਾ ਕੀਤੀ ਜਾਵੇਗੀ
2021–22 ਦੌਰਾਨ PSBs ਦਾ 20,000 ਕਰੋੜ ਰੁਪਏ ਦਾ ਮੁੜ–ਪੂੰਜੀਕਰਣ
ਬੀਮਾ ਕਵਰ ਦੀ ਮਾਤਰਾ ਤੱਕ ਜਮ੍ਹਾਂ–ਖਾਤੇਦਾਰਾਂ ਨੂੰ ਆਪਣੇ ਜਮ੍ਹਾਂ–ਖਾਤਿਆਂ ਤੱਕ ਅਸਾਨੀ ਨਾਲ ਨਿਸ਼ਚਿਤ ਸਮਾਂ–ਸੀਮਾ ਤੱਕ ਪਹੁੰਚ ਦੇਣ ਲਈ ਡੀਆਈਸੀਜੀਸੀ ਕਾਨੂੰਨ ਵਿੱਚ ਸੋਧ ਕੀਤੀ ਜਾਵੇਗੀ
100 ਕਰੋੜ ਦੇ ਸੰਪਤੀ ਅਕਾਰ ਵਾਲੀਆਂ NBFCs ਲਈ SARFAESI ਕਾਨੂੰਨ ਅਧੀਨ ਰਿਣ–ਉਗਰਾਹੀ ਲਈ ਘੱਟੋ–ਘੱਟ ਕਰਜ਼ਾ ਅਕਾਰ ਯੋਗਤਾ 50 ਲੱਖ ਰੁਪਏ ਤੋਂ ਘਟਾ ਕੇ 20 ਲੱਖ ਰੁਪਏ ਕੀਤੀ
ਅੱਜ ਸੰਸਦ ’ਚ 2021–22 ਦਾ ਕੇਂਦਰੀ ਬਜਟ ਪੇਸ਼ ਕਰਦਿਆਂ ਕੇਂਦਰੀ ਵਿੱਤ ਤੇ ਕਾਰਪੋਰੇਟ ਮਾਮਲੇ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਨੇ ਐਲਾਨ ਕੀਤਾ ਕਿ ਸਰਕਾਰ ਪ੍ਰਤੱਖ ਵਿਦੇਸ਼ੀ ਨਿਵੇਸ਼ ਦੀ ਪ੍ਰਵਾਨਗੀਯੋਗ ਸੀਮਾ ਨੂੰ 49% ਤੋਂ ਵਧਾ ਕੇ 74% ਕਰਨ ਅਤੇ ਵਿਦੇਸ਼ੀ ਮਾਲਕੀ ਤੇ ਸੁਰੱਖਿਆ ਉਪਾਵਾਂ ਨਾਲ ਨਿਯੰਤ੍ਰਣ ਦੇਣ ਲਈ ਬੀਮਾ ਕਾਨੂੰਨ, 1938 ਵਿੱਚ ਸੋਧ ਕਰੇਗੀ। ਨਵੇਂ ਪ੍ਰਸਤਾਵਿਤ ਢਾਂਚੇ ਅਧੀਨ, ਬੋਰਡ ਦੇ ਬਹੁ–ਗਿਣਤੀ ਡਾਇਰੈਕਟਰਸ ਤੇ ਪ੍ਰਮੁੱਖ ਪ੍ਰਬੰਧਕੀ ਵਿਅਕਤੀ ਦੇਸ਼ ਵਿੱਚ ਹੀ ਰਹਿੰਦੇ ਭਾਰਤੀ ਹੋਣਗੇ, ਜਿਨ੍ਹਾਂ ਵਿੱਚੋਂ 50% ਡਾਇਰੈਕਟਰਸ ਸੁਤੰਤਰ ਡਾਇਰੈਕਟਰਸ ਹੋਣਗੇ ਅਤੇ ਮੁਨਾਫ਼ਿਆਂ ਦੀ ਵਿਸ਼ੇਸ਼ ਪ੍ਰਤੀਸ਼ਤਤਾ ਨੂੰ ਆਮ ਰਿਜ਼ਰਵ ਵਜੋਂ ਕਾਇਮ ਰੱਖਿਆ ਜਾਵੇਗਾ।
ਨਵੇਂ ਢਾਂਚੇ ਦੀ ਸਥਾਪਨਾ ਦੁਆਰਾ ਤਣਾਅਗ੍ਰਸਤ ਸੰਪਤੀ ਦਾ ਹੱਲ
ਵਿੱਤ ਮੰਤਰੀ ਨੇ ਕਿਹਾ ਕਿ ਮੌਜੂਦਾ ਤਣਾਅਗ੍ਰਸਤ ਕਰਜ਼ਾ ਸੰਗਠਿਤ ਕਰਨ ਤੇ ਆਪਣੇ ਅਧਿਕਾਰ–ਖੇਤਰ ਹੇਠ ਲੈਣ ਲਈ ਇੱਕ ‘ਅਸੈੱਟ ਰੀਕੰਸਟ੍ਰਕਸ਼ਨ ਕੰਪਨੀ ਲਿਮਿਟਿਡ’ ਅਤੇ ‘ਅਸੈੱਟ ਮੈਨੇਜਮੈਂਟ ਕੰਪਨੀ’ ਦੀ ਸਥਾਪਨਾ ਕੀਤੀ ਜਾਵੇਗੀ ਅਤੇ ਤਦ ਸੰਪਤੀਆਂ ਦਾ ਪ੍ਰਬੰਧਨ ਤੇ ਉਨ੍ਹਾਂ ਦਾ ਨਿਬੇੜਾ ਵੈਕਲਪਿਕ ਨਿਵੇਸ਼ ਫ਼ੰਡਾਂ ਅਤੇ ਅੰਤ ਵਿੱਚ ਵੈਲਿਯੂ ਰੀਅਲਾਈਜ਼ੇਸ਼ਨ ਲਈ ਹੋਰ ਸੰਭਾਵੀ ਨਿਵੇਸ਼ਕਾਂ ਲਈ ਕੀਤਾ ਜਾਵੇਗਾ।
PSBs ਦਾ ਮੁੜ–ਪੂੰਜੀਕਰਣ
ਜਨਤਕ ਖੇਤਰ ਦੇ ਬੈਂਕਾਂ ਦੀ ਵਿੱਤੀ ਸਮਰੱਥਾ ਨੂੰ ਸੰਗਠਿਤ ਕਰਨ ਲਈ ਸਰਕਾਰ ਨੇ ਵਿੱਤੀ ਵਰ੍ਹੇ 2021–22 ਦੌਰਾਨ 20,000 ਕਰੋੜ ਰੁਪਏ ਦੇ ਹੋਰ ਪੂੰਜੀਕਰਣ ਦਾ ਪ੍ਰਸਤਾਵ ਰੱਖਿਆ ਹੈ।
ਡਿਪਾਜ਼ਿਟ ਬੀਮਾ
ਵਿੱਤ ਮੰਤਰੀ ਨੇ ਇਹ ਵੀ ਕਿਹਾ ਕਿ ਸਰਕਾਰ ਨੇ ਪਿਛਲੇ ਸਾਲ ਬੈਂਕ ਗਾਹਕਾਂ ਲਈ ਡਿਪਾਜ਼ਿਟ ਬੀਮਾ ਕਵਰ ਨੂੰ 1 ਲੱਖ ਰੁਪਏ ਤੋਂ ਵਧਾ ਕੇ 3 ਲੱਖ ਰੁਪਏ ਕਰਨ ਦੀ ਮਨਜ਼ੂਰੀ ਦਿੱਤੀ ਸੀ। ਤਣਾਅ ਹੇਠ ਚੱਲ ਰਹੇ ਬੈਂਕਾਂ ਦੇ ਜਮ੍ਹਾਂ–ਖਾਤੇਦਾਰਾਂ ਦੀ ਮਦਦ ਲਈ ਸਰਕਾਰ ਇਨ੍ਹਾਂ ਵਿਵਸਥਾਵਾਂ ਨੂੰ ਸਰਲ ਤੇ ਕਾਰਗਰ ਬਣਾਉਣ ਲਈ ਸੰਸਦ ਦੇ ਮੌਜੂਦਾ ਸੈਸ਼ਨ ਵਿੱਚ ਹੀ DICGC ਕਾਨੂੰਨ, 1961 ਵਿੱਚ ਸੋਧ ਕਰੇਗੀ, ਤਾਂ ਜੋ ਜੇ ਕੋਈ ਬੈਂਕ ਆਪਣੀਆਂ ਦੇਣਦਾਰੀਆਂ ਪੂਰੀਆਂ ਕਰਨ ਤੋਂ ਅਸਥਾਈ ਤੌਰ ਉੱਤੇ ਯੋਗ ਹੋਵੇ, ਤਾਂ ਅਜਿਹੇ ਬੈਂਕ ਦੇ ਜਮ੍ਹਾਂ–ਖਾਤੇਦਾਰ ਡਿਪਾਜ਼ਿਟ ਬੀਮਾ ਕਵਰ ਦੀ ਮਾਤਰਾ ਤੱਕ ਆਪਣੇ ਜਮ੍ਹਾਂ–ਖਾਤਿਆਂ ਤੱਕ ਅਸਾਨੀ ਨਾਲ ਨਿਸ਼ਚਿਤ ਸਮਾਂ–ਸੀਮਾ ਅੰਦਰ ਪਹੁੰਚ ਕਰ ਸਕਣ।
ਮੰਤਰੀ ਨੇ ਇਹ ਵੀ ਕਿਹ ਕਿ 100 ਕਰੋੜ ਰੁਪਏ ਦੇ ਘੱਟ ਤੋਂ ਘੱਟ ਅਕਾਰ ਦੀ ਸੰਪਤੀ ਵਾਲੀਆਂ NBFCs ਲਈ ਛੋਟੇ ਰਿਣੀਆਂ ਦੇ ਹਿਤਾਂ ਦੀ ਨਿਰੰਤਰ ਰਾਖੀ ਕਰਦਿਆਂ ਰਿਣ ਅਨੁਸ਼ਾਸਨ ਵਿੱਚ ਸੁਧਾਰ ਲਿਆਉਣ ਲਈ ‘ਸਕਿਓਰਿਟਾਈਜ਼ੇਸ਼ਨ ਐਂਡ ਰੀਕੰਸਟ੍ਰਕਸ਼ਨ ਆਵ੍ ਫ਼ਾਈਨੈਂਸ਼ੀਅਲ ਅਸੈੱਟਸ ਐਂਡ ਇਨਫ਼ੋਰਸਮੈਂਟ ਆਵ੍ ਸਕਿਓਰਿਟੀ ਇੰਟ੍ਰੈੱਸਟ’  ਕਾਨੂੰਨ, 2002 ਅਧੀਨ ਰਿਣ–ਉਗਰਾਹੀ ਲਈ ਘੱਟੋ–ਘੱਟ ਕਰਜ਼ਾ ਅਕਾਰ ਯੋਗਤਾ ਨੂੰ ਮੌਜੂਦਾ 50 ਲੱਖ ਰੁਪਏ ਦੇ ਪੱਧਰ ਤੋਂ ਘਟਾ ਕੇ 20 ਲੱਖ ਰੁਪਏ ਕਰਨ ਦਾ ਪ੍ਰਸਤਾਵ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕੁਦਰਤ ਨਾਲ ਜੁੜੇ ਤਿਉਹਾਰ ਸਤੁਆਨ ਦੇ ਮੌਕੇ ‘ਤੇ ਸਾਰਿਆਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਨੇ ਕੁਦਰਤ ਨਾਲ ਜੁੜੇ ਤਿਉਹਾਰ ਸਤੁਆਨ ਦੇ ਮੌਕੇ ‘ਤੇ ਸਾਰਿਆਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ ;
‘‘ਪ੍ਰਾਕ੍ਰਿਤੀ ਨਾਲ ਜੁੜੇ ਉਤਸਵ ਦੀਆਂ ਤੁਹਾਨੂੰ ਸਾਰਿਆਂ ਨੂੰ ਬਹੁਤ-ਬਹੁਤ ਵਧਾਈਆਂ। ਦੇਸ਼ ਦੇ ਕਈ ਹਿੱਸਿਆਂ ਵਿੱਚ ਮਨਾਇਆ ਜਾਣ ਵਾਲਾ ਇਹ ਤਿਉਹਾਰ ਹਰ ਕਿਸੇ ਦੇ ਜੀਵਨ ਵਿੱਚ ਨਵੀਂ ਊਰਜਾ ਅਤੇ ਉਤਸ਼ਾਹ ਲੈ ਕੇ ਆਏ, ਇਹੀ ਕਾਮਨਾ ਹੈ।’’
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਵਲਾਦੀਵੋਸਤੋਕ ਯਾਤਰਾ ਦੌਰਾਨ ਅਦਾਨ-ਪ੍ਰਦਾਨ ਕੀਤੇ ਗਏ ਸਹਿਮਤੀ ਪੱਤਰਾਂ/ਸਮਝੌਤਿਆਂ ਦੀ ਸੂਚੀ
1 . ਸੰਯੁਕਤ ਬਿਆਨ “ਵਿਸ਼ਵਾਸ ਅਤੇ ਸਾਂਝੇਦਾਰੀ ਰਾਹੀਂ ਸਹਿਯੋਗ ਦੀਆਂ ਨਵੀਂਆਂ ਉਚਾਈਆਂ ਉੱਤੇ ਪਹੁੰਚ ਰਹੇ ਹਾਂ।”
2 . ਭਾਰਤ-ਰੂਸ ਵਪਾਰ ਅਤੇ ਨਿਵੇਸ਼ ਵਧਾਉਣ ਲਈ ਸੰਯੁਕਤ ਰਣਨੀਤੀ।
3 . ਭਾਰਤ ਸਰਕਾਰ ਅਤੇ ਰੂਸੀ ਸੰਘ ਦੀ ਸਰਕਾਰ ਦਰਮਿਆਨ ਰੂਸੀ/ਸੋਵੀਅਤ ਸੈਨਾ ਦੇ ਉਪਕਰਨਾਂ ਲਈ ਕਲਪੁਰਜਿਆਂ ਦੇ ਉਤਪਾਦਨ ਵਿੱਚ ਸਹਿਯੋਗ ਬਾਰੇ ਸਮਝੌਤਾ।
4 . ਭਾਰਤ ਸਰਕਾਰ ਅਤੇ ਰੂਸੀ ਸੰਘ ਦੀ ਸਰਕਾਰ ਦਰਮਿਆਨ ਆਡੀਓ/ਵਿਜ਼ੁਅਲ ਸਹਿ-ਉਤਪਾਦਨ ਵਿੱਚ ਸਹਿਯੋਗ ਬਾਰੇ ਸਮਝੌਤਾ।
5 . ਭਾਰਤ ਸਰਕਾਰ ਦੇ ਸੜਕ ਟ੍ਰਾਂਸਪੋਰਟ ਅਤੇ ਰਾਜ ਮਾਰਗ ਮੰਤਰਾਲੇ ਅਤੇ ਰੂਸੀ ਸੰਘ ਦੇ ਟ੍ਰਾਂਸਪੋਰਟ ਮੰਤਰਾਲੇ ਦਰਮਿਆਨ ਸੜਕ ਟ੍ਰਾਂਸਪੋਰਟ ਅਤੇ ਸੜਕ ਉਦਯੋਗ ਵਿੱਚ ਦੁਵੱਲੇ ਸਹਿਯੋਗ ਬਾਰੇ ਸਹਿਮਤੀ ਪੱਤਰ।
6 . ਭਾਰਤ ਦੇ ਸ਼ਿਪਿੰਗ ਮੰਤਰਾਲੇ ਅਤੇ ਰੂਸੀ ਸੰਘ ਦੇ ਟ੍ਰਾਂਸਪੋਰਟ ਮੰਤਰਾਲੇ ਦਰਮਿਆਨ ਭਾਰਤ ਦੀ ਚੇਨਈ ਬੰਦਰਗਾਹ ਅਤੇ ਰੂਸੀ ਸੰਘ ਦੀ ਵਲਾਦੀਵੋਸਤੋਕ ਬੰਦਰਗਾਹ ਦਰਮਿਆਨ ਸਮੁੰਦਰੀ ਸੰਚਾਰ ਦੇ ਵਿਕਾਸ ਬਾਰੇ ਸਹਿਮਤੀ ਪੱਤਰ।
7 . ਭਾਰਤ ਦੇ ਵਿੱਤ ਮੰਤਰਾਲੇ ਦੇ ਕੇਂਦਰੀ ਅਪ੍ਰਤੱਖ ਟੈਕਸ ਅਤੇ ਕਸਟਮਜ਼ ਟੈਕਸ ਬੋਰਡ ਅਤੇ ਰੂਸੀ ਸੰਘ ਦੇ ਫੈਡਰਲ ਕਸਟਮਸ ਸਰਵਿਸ ਦਰਮਿਆਨ 2019-22 ਵਿੱਚ ਕਸਟਮ ਟੈਕਸ ਉਲੰਘਣਾ ਦੇ ਮਾਮਲਿਆਂ ਨਾਲ ਨਜਿੱਠਣ ਲਈ ਸਹਿਯੋਗ ਦੀ ਯੋਜਨਾ।
8 . ਰੂਸੀ ਸੰਘ ਦੇ ਊਰਜਾ ਮੰਤਰਾਲਾ ਅਤੇ ਭਾਰਤ ਦੇ ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦਰਮਿਆਨ ਟ੍ਰਾਂਸਪੋਰਟੇਸ਼ਨ ਲਈ ਕੁਦਰਤੀ ਗੈਸ ਦੀ ਵਰਤੋਂ ਬਾਰੇ ਸਹਿਮਤੀ ਪੱਤਰ।
9 . ਭਾਰਤ ਦੇ ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਅਤੇ ਰੂਸੀ ਸੰਘ ਦੇ ਊਰਜਾ ਮੰਤਰਾਲੇ ਦਰਮਿਆਨ ਤੇਲ ਅਤੇ ਗੈਸ ਖੇਤਰ ਵਿੱਚ ਸਹਿਯੋਗ ਵਧਾਉਣ ਬਾਰੇ ਪ੍ਰੋਗਰਾਮ।
10 . ਰੂਸੀ ਫਾਰ ਈਸਟ ਵਿੱਚ ਕੋਕਿੰਗ ਕੋਲ ਖਨਨ ਪ੍ਰੋਜੈਕਟਾਂ ਨੂੰ ਲਾਗੂ ਕਰਨ ਵਿੱਚ ਸਹਿਯੋਗ ਲਈ ਕੋਲ ਇੰਡੀਆ ਲਿਮਿਟੇਡ ਅਤੇ ਫਾਰ ਈਸਟ ਨਿਵੇਸ਼ ਅਤੇ ਨਿਰਯਾਤ ਏਜੰਸੀ ਦਰਮਿਆਨ ਸਹਿਮਤੀ ਪੱਤਰ।
11 . ਨਿਵੇਸ਼ ਸਹਿਯੋਗ ਲਈ ਨਿਵੇਸ਼ ਭਾਰਤ ਅਤੇ ਰੂਸੀ ਪ੍ਰਤੱਖ ਨਿਵੇਸ਼ ਕੋਸ਼ ਦਰਮਿਆਨ ਸਹਿਯੋਗ ਸਮਝੌਤਾ।
12 . ਭਾਰਤੀ ਵਣਜ ਅਤੇ ਉਦਯੋਗ ਫੈਡਰੇਸ਼ਨ  ਅਤੇ ਰੌਸਕਾਂਗ੍ਰਸ ਫਾਊਂਡੇਸ਼ਨ ਦਰਮਿਆਨ ਸਹਿਯੋਗ ਸਮਝੌਤਾ।
13 . ਨਵੇਂ ਪ੍ਰੋਜੈਕਟਾਂ ਨੂੰ ਹੁਲਾਰਾ ਦੇਣ ਲਈ ਰਣਨੀਤਿਕ ਉਪਰਾਲਿਆਂ ਵਾਸਤੇ ਭਾਰਤੀ ਵਣਜ ਅਤੇ ਉਦਯੋਗ ਫੈਡਰੇਸ਼ਨ ਅਤੇ ਖ਼ੁਦਮੁਖਤਾਰੀ ਗ਼ੈਰ ਲਾਭਕਾਰੀ ਸੰਗਠਨ ਏਜੰਸੀ ਦਰਮਿਆਨ ਸਹਿਮਤੀ ਪੱਤਰ।
14 . ਡਾਊਨ ਸਟਰੀਮ ਐੱਲਐੱਨਜੀ ਬਿਜ਼ਨਸ ਅਤੇ ਐੱਲਐੱਨ ਸਪਲਾਈਜ਼ ਦੇ ਸੰਯੁਕਤ ਵਿਕਾਸ ਦੇ ਸਬੰਧ ਵਿੱਚ ਸਹਿਯੋਗ ਬਾਰੇ ਸੰਯੁਕਤ ਸਟਾਕ ਕੰਪਨੀ ਨੋਵਾਟੈੱਕ ਅਤੇ ਪੈਟ੍ਰੋਨੈੱਟ ਐੱਲਐੱਨਜੀ ਲਿਮਿਟਡ ਦਰਮਿਆਨ ਸਹਿਮਤੀ ਪੱਤਰ।
15 . ਸੰਯੁਕਤ ਸਟਾਕ ਕੰਪਨੀ ਰੌਸਜੀਓਲੌਜੀਆ ਅਤੇ ਸ੍ਰੇਈ ਇੰਫ੍ਰਾਸਟ੍ਰਕਚਰ ਦਰਮਿਆਨ ਸਹਿਯੋਗ ਸਮਝੌਤਾ।
ਪ੍ਰਧਾਨ ਮੰਤਰੀ ਦਫਤਰ
ਸ਼੍ਰੀ ਕੇਸ਼ੂਭਾਈ ਪਟੇਲ ਦੇ ਅਕਾਲ ਚਲਾਣੇ‘ਤੇ ਪ੍ਰਧਾਨ ਮੰਤਰੀ ਦੇ ਸੰਦੇਸ਼ ਦਾ ਮੂਲ-ਪਾਠ
ਅੱਜ ਦੇਸ਼ ਦਾ, ਗੁਜਰਾਤ ਦੀ ਧਰਤੀ ਦਾ ਇੱਕ ਮਹਾਨ ਸਪੂਤਸਾਡੇ ਸਾਰਿਆਂਤੋਂ ਬਹੁਤ ਦੂਰ ਚਲਾ ਗਿਆ ਹੈ। ਸਾਡੇ ਸਾਰਿਆਂਦੇ ਪ੍ਰਿਯ, ਸ਼ਰਧੇਯਕੇਸ਼ੂਭਾਈ ਪਟੇਲ ਜੀ ਦੇ ਅਕਾਲ ਚਲਾਣੇਤੋਂ ਮੈਂ ਦੁਖੀ ਹਾਂ, ਹੈਰਾਨ ਹਾਂ।ਕੇਸ਼ੂਭਾਈ ਦਾ ਜਾਣਾ ਮੇਰੇ ਲਈ ਕਿਸੇ ਪਿਤਾਤੁੱਲ ਦੇ ਜਾਣ ਦੀ ਤਰ੍ਹਾਂ ਹੈ। ਉਨ੍ਹਾਂ ਦਾ ਅਕਾਲ ਚਲਾਣਾ ਮੇਰੇ ਲਈ ਅਜਿਹਾਘਾਟਾ ਹੈ, ਜੋ ਕਦੇ ਪੂਰਾ ਨਹੀਂ ਹੋ ਸਕੇਗਾ।ਕਰੀਬ 6 ਦਹਾਕੇ ਦਾ ਜਨਤਕ ਜੀਵਨ ਅਤੇ ਅਖੰਡ ਰੂਪ ਨਾਲ ਇੱਕ ਹੀ ਟੀਚਾ - ਰਾਸ਼ਟਰਭਗਤੀ, ਰਾਸ਼ਟਰਹਿਤ।
ਕੇਸ਼ੂਭਾਈ ਇੱਕ ਵਿਰਾਟ ਵਿਅਕਤਿਤਵ ਦੇ ਧਨੀ ਸਨ। ਇੱਕ ਤਰਫਵਿਵਹਾਰ ਵਿੱਚ ਨਰਮੀ ਅਤੇ ਦੂਸਰੀਤਰਫ ਫੈਸਲੇ ਲੈਣ ਦੇ ਲਈ ਦ੍ਰਿੜ੍ਹ ਇੱਛਾਸ਼ਕਤੀ ਉਨ੍ਹਾਂ ਦੀ ਬਹੁਤ ਵੱਡੀ ਖਾਸੀਅਤ ਸੀ। ਉਨ੍ਹਾਂਨੇ ਆਪਣੇ ਜੀਵਨ ਦਾ ਪ੍ਰਤੀਪਲ ਸਮਾਜ ਦੇ ਲਈ, ਸਮਾਜ ਦੇ ਹਰ ਵਰਗ ਦੀ ਸੇਵਾ ਦੇ ਲਈ ਸਮਰਪਿਤ ਕਰ ਦਿੱਤਾ ਸੀ। ਉਨ੍ਹਾਂ ਦਾ ਹਰ ਕਾਰਜ ਗੁਜਰਾਤ ਦੇ ਵਿਕਾਸ ਦੇ ਲਈ ਰਿਹਾ, ਉਨ੍ਹਾਂ ਦਾ ਹਰ ਫੈਸਲਾ ਹਰੇਕ ਗੁਜਰਾਤੀ ਨੂੰ ਸਸ਼ਕਤ ਕਰਨਦੇ ਲਈ ਰਿਹਾ।
ਇੱਕ ਬਹੁਤ ਹੀ ਸਧਾਰਣ ਕਿਸਾਨ ਪਰਿਵਾਰ ਤੋਂ ਉਠਕੇ ਨਿਕਲਣ ਵਾਲੇ ਸਾਡੇ ਕੇਸ਼ੂਭਾਈ, ਕਿਸਾਨ ਦੇ, ਗ਼ਰੀਬ ਦੇ ਦੁਖਾਂ ਨੂੰ ਸਮਝਦੇ ਸਨ, ਉਨ੍ਹਾਂ ਦੀਆਂ ਤਕਲੀਫ਼ਾਂ ਨੂੰ ਸਮਝਦੇ ਸਨ। ਕਿਸਾਨਾਂ ਦੀਭਲਾਈ ਉਨ੍ਹਾਂ ਦੇਲਈ ਸਭ ਤੋਂ ਉੱਪਰ ਸੀ। ਵਿਧਾਇਕ ਰਹਿੰਦੇ ਹੋਏ, ਸਾਂਸਦ ਰਹਿੰਦੇ ਹੋਏ, ਮੰਤਰੀ ਜਾਂ ਫਿਰ ਮੁੱਖਮੰਤਰੀ ਰਹਿੰਦੇ ਹੋਏ ਕੇਸ਼ੂਭਾਈ ਨੇ ਆਪਣੀਆਂ ਯੋਜਨਾਵਾਂ ਵਿੱਚ, ਆਪਣੇ ਫੈਸਲਿਆਂ ਵਿੱਚ ਕਿਸਾਨਾਂ ਦੇ ਹਿਤਾਂ ਨੂੰ ਸਰਬਉੱਚਪ੍ਰਾਥਮਿਕਤਾ ਦਿੱਤੀ। ਪਿੰਡ, ਗ਼ਰੀਬ, ਕਿਸਾਨ ਦੇ ਜੀਵਨ ਨੂੰ ਅਸਾਨ ਬਣਾਉਣ ਲਈ ਉਨ੍ਹਾਂਨੇ ਜੋ ਕੰਮ ਕੀਤਾ ਹੈ, ਰਾਸ਼ਟਰਭਗਤੀ ਅਤੇ ਜਨਭਗਤੀ ਦੇ ਜਿਨ੍ਹਾਂ ਆਦਰਸ਼ਾਂ ਨੂੰ ਲੈ ਕੇ ਉਹ ਜੀਵਨ ਭਰ ਚਲੇ, ਉਹ ਪੀੜ੍ਹੀਆਂ ਨੂੰ ਪ੍ਰੇਰਿਤ ਕਰਦੀ ਰਹੇਗੀ।
ਕੇਸ਼ੂਭਾਈ ਗੁਜਰਾਤ ਦੇ ਰੰਗ-ਰੰਗ ਅਤੇ ਰਗ-ਰਗ ਤੋਂ ਵਾਕਫ਼ ਸਨ। ਉਨ੍ਹਾਂਨੇ ਜਨਸੰਘ ਅਤੇ ਭਾਜਪਾ ਨੂੰ ਗੁਜਰਾਤ ਦੇ ਹਰ ਖੇਤਰ ਵਿੱਚ ਪਹੁੰਚਾਇਆ, ਹਰ ਖੇਤਰ ਵਿੱਚ ਮਜ਼ਬੂਤ ਕੀਤਾ। ਮੈਨੂੰ ਯਾਦ ਹੈ, ਐਮਰਜੈਂਸੀ ਦੇ ਦਿਨਾਂ ਵਿੱਚ ਕਿਸ ਤਰ੍ਹਾਂ ਕੇਸ਼ੂਭਾਈ ਨੇ ਲੋਕਤੰਤਰ ਦੀ ਰੱਖਿਆ ਲਈ ਸੰਘਰਸ਼ ਕੀਤਾ, ਪੂਰੀ ਤਾਕਤ ਲਗਾ ਦਿੱਤੀ।
ਕੇਸ਼ੂਭਾਈ ਨੇ ਮੇਰੇ ਜਿਹੇ ਅਨੇਕਾਂ ਸਾਧਾਰਣ ਕਾਰਜਕਰਤਾਵਾਂ ਨੂੰ ਬਹੁਤ ਕੁਝ ਸਿਖਾਇਆ, ਹਮੇਸ਼ਾ ਮਾਰਗਦਰਸ਼ਨ ਕੀਤਾ। ਪ੍ਰਧਾਨਮੰਤਰੀ ਬਣਨ ਦੇ ਬਾਅਦ ਵੀ ਮੈਂ ਲਗਾਤਾਰ ਉਨ੍ਹਾਂ ਦੇ ਸੰਪਰਕ ਵਿੱਚ ਰਿਹਾ। ਗੁਜਰਾਤ ਜਾਣ ’ਤੇ ਮੈਨੂੰ ਜਦੋਂ ਵੀ ਅਵਸਰ ਮਿਲਿਆ, ਮੈਂ ਉਨ੍ਹਾਂ ਦਾ ਅਸ਼ੀਰਵਾਦ ਲੈਣ ਵੀ ਗਿਆ।
ਹੁਣੇ ਕੁਝਸਪਤਾਹ ਪਹਿਲਾਂ ਹੀ, ਸੋਮਨਾਥ ਟਰੱਸਟ ਦੀ ਵਰਚੁਅਲ ਬੈਠਕ ਦੌਰਾਨ ਵੀ ਮੇਰੀ ਉਨ੍ਹਾਂ ਦੇ ਨਾਲ ਬਹੁਤ ਦੇਰ ਤੱਕ ਗੱਲਬਾਤ ਹੋਈ ਸੀ ਅਤੇ ਉਹ ਬਹੁਤ ਪ੍ਰਸੰਨ ਨਜ਼ਰ ਆ ਰਹੇ ਸਨ। ਕੋਰੋਨਾ ਦੇ ਇਸ ਕਾਲ ਵਿੱਚ ਮੇਰੀ ਫੋਨ ’ਤੇ ਵੀ ਉਨ੍ਹਾਂ ਨਾਲ ਕਈ ਵਾਰ ਗੱਲਬਾਤ ਹੋਈ ਸੀ, ਮੈਂ ਉਨ੍ਹਾਂ ਦੀ ਸਿਹਤ ਬਾਰੇ ਪੁੱਛਦਾ ਰਹਿੰਦਾ ਸਾਂ। ਕਰੀਬ 45 ਸਾਲ ਦਾ ਨਿਕਟ ਪਰਿਚੈ ਸੰਗਠਨ ਹੋਵੇ, ਸੰਘਰਸ਼ ਹੋਵੇ, ਵਿਵਸਥਾ ਦਾ ਵਿਸ਼ਾ ਹੋਵੇ, ਅੱਜ ਇਕੱਠੇ ਅਨੇਕ ਘਟਨਾਵਾਂ ਮੇਰੀ ਸਮ੍ਰਿਤੀ ਪਟਲ ’ਤੇ ਆ ਰਹੀਆਂ ਹਨ।
ਅੱਜ ਭਾਜਪਾ ਦਾ ਹਰੇਕਕਾਰਜਕਰਤਾ ਮੇਰੀ ਤਰ੍ਹਾਂ ਹੀ ਬਹੁਤ ਦੁਖੀ ਹੈ। ਮੇਰੀਆਂ ਸੰਵੇਦਨਾਵਾਂ ਕੇਸ਼ੂਭਾਈ ਦੇ ਪਰਿਵਾਰ ਦੇ ਨਾਲ ਹਨ, ਉਨ੍ਹਾਂ ਦੇ ਸ਼ੁਭਚਿੰਤਕਾਂਦੇ ਨਾਲ ਹਨ। ਦੁਖ ਦੀ ਇਸ ਘੜੀ ਵਿੱਚ, ਮੈਂ ਉਨ੍ਹਾਂ ਦੇ ਪਰਿਵਾਰ ਦੇ ਨਾਲ ਨਿਰੰਤਰ ਸੰਪਰਕ ਵਿੱਚ ਹਾਂ।
ਮੈਂ ਈਸ਼ਵਰਨੂੰਪ੍ਰਾਰਥਨਾ ਕਰਦਾ ਹਾਂ ਕਿ ਕੇਸ਼ੂਭਾਈ ਨੂੰ ਆਪਣੇ ਚਰਨਾਂ ਵਿੱਚ ਸਥਾਨ ਦੇਣ, ਉਨ੍ਹਾਂ ਦੀ ਆਤਮਾ ਨੂੰ ਸ਼ਾਂਤੀ ਪ੍ਰਦਾਨ ਕਰਨ।
ਓਮ ਸ਼ਾਂਤੀ !!!
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਪਬਲੀਕੇਸ਼ਨਸ ਡਿਵਿਜ਼ਨ ਨੇ ਪ੍ਰਸਿੱਧ ਯੋਗ ਮਾਹਿਰ ਧਰਮਵੀਰ ਸਿੰਘ ਮਹੀਦਾ ਦੀ ਪੁਸਤਕ ‘ਯੋਗ ਸਚਿੱਤਰ’ ਦਾ ਸੰਸ਼ੋਧਿਤ ਸੰਸਕਰਣ ਪ੍ਰਕਾਸ਼ਿਤ ਕੀਤਾ
ਯੋਗ ਇੱਕ ਪ੍ਰਾਚੀਨ ਸਰੀਰਕ, ਮਾਨਸਿਕ ਅਤੇ ਰੂਹਾਨੀ ਅਭਿਆਸ ਹੈ। ਅਤੇ ਕੋਰੋਨਾਵਾਇਰਸ ਦੇ ਲਗਾਤਾਰ ਬਦਲ ਰਹੇ ਰੂਪ ਨਾਲ ਜੂਝ ਰਹੀ ਦੁਨੀਆਂ ਵਿੱਚ, ਖੁਦ ਨੂੰ ਸਰੀਰਕ ਅਤੇ ਮਾਨਸਿਕ ਤੌਰ 'ਤੇ ਫਿਟ ਰੱਖਣ ਲਈ ਯੋਗ ਇੱਕ ਸ਼ਕਤੀਸ਼ਾਲੀ ਸਾਧਨ ਜਾਂ ਉਪਾਅ ਦੇ ਰੂਪ ਵਿੱਚ ਉਭਰ ਕੇ ਸਾਹਮਣੇ ਆਇਆ ਹੈ। ‘ਯੋਗ ਸਚਿੱਤਰ’ ਪੁਸਤਕ ਦੇ ਪਹਿਲੀਵਾਰ ਪ੍ਰਕਾਸ਼ਿਤ ਹੋਣ ਤੋਂ 26 ਸਾਲ ਬਾਅਦ, ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਦੇ ਪਬਲੀਕੇਸ਼ਨਸ ਡਿਵਿਜ਼ਨ ਦੇ ਡਾਇਰੈਕਟੋਰੇਟ ਨੇ ਸੱਤਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ ਦੇ ਅਵਸਰ ‘ਤੇ ਇਸ ਪੁਸਤਕ ਦੇ ਸੰਸ਼ੋਧਿਤ ਸੰਸਕਰਣ ਨੂੰ ਦੁਬਾਰਾ ਛਾਪਿਆ ਹੈ।
ਮਸ਼ਹੂਰ ਯੋਗ ਮਾਹਿਰ ਧਰਮਵੀਰ ਸਿੰਘ ਮਹੀਦਾ ਦੀ ਇਹ ਸਚਿੱਤਰ ਪੁਸਤਕ, ਜੋ ਹਿੰਦੀ ਵਿੱਚ ਹੈ, ਵਿੱਚ ਯੋਗਸਨਾਂ 'ਤੇ ਵਿਸ਼ੇਸ਼ ਧਿਆਨ ਦਿੰਦਿਆਂ ਯੋਗ ਦੇ ਅੱਠ ਅੰਗਾਂ ਯਮ, ਨਿਯਮ, ਆਸਣ, ਪ੍ਰਾਣਾਯਾਮ, ਪ੍ਰਤਯਾਹਾਰ, ਧਾਰਣਾ, ਧਿਆਨ ਅਤੇ ਸਮਾਧੀ- ਨੂੰ ਖੂਬਸੂਰਤ ਢੰਗ ਨਾਲ ਸ਼ਾਮਲ ਕੀਤਾ ਗਿਆ ਹੈ। 'ਯੋਗ ਸਚਿੱਤਰ' ਵਿੱਚ ਬਹੁਤ ਸਾਰੇ ਆਸਣਾਂ ਦਾ ਜ਼ਿਕਰ ਕੀਤਾ ਗਿਆ ਹੈ ਅਤੇ ਉਨ੍ਹਾਂ ਦੀਆਂ ਵਿਸ਼ੇਸ਼ ਤਕਨੀਕਾਂ ਦੇ ਨਾਲ ਨਾਲ ਚਿੱਤਰਾਂ ਦੀ ਮਦਦ ਨਾਲ ਵਿਸਤਾਰ ਵਿੱਚ ਦਸਿਆ ਗਿਆ ਹੈ। ਇਸ ਪੁਸਤਕ ਵਿੱਚ ਹਰੇਕ ਸੰਬੰਧਿਤ ਚਰਣ ਅਤੇ ਵਿਭਿੰਨ ਆਸਣਾਂ ਦੀਆਂ ਵਿਸ਼ੇਸ਼ਤਾਵਾਂ ਨੂੰ ਇਸ ਢੰਗ ਨਾਲ ਪੇਸ਼ ਕੀਤਾ ਗਿਆ ਹੈ ਕਿ ਇਹ ਪਹਿਲੀ ਵਾਰ ਯੋਗ ਅਭਿਆਸਕਾਂ ਅਤੇ ਪੇਸ਼ੇਵਰਾਂ ਲਈ ਵੀ ਬਰਾਬਰ ਲਾਭਦਾਇਕ ਸਿੱਧ ਹੋ ਸਕਦਾ ਹੈ। ਇਸ ਪੁਸਤਕ ਦੇ ਲੇਖਕ, ਜੋ ਪਿਛਲੇ ਕਈ ਦਹਾਕਿਆਂ ਤੋਂ ਯੋਗ ਅਤੇ ਇਸ ਦੇ ਆਸਣ ਸਿਖਾ ਰਹੇ ਹਨ, ਨੇ ਇਨ੍ਹਾਂ ਆਸਣਾਂ ਨੂੰ ਇੱਕ ਵਿਆਪਕ ਅਤੇ ਯੋਜਨਾਬੱਧ ਢੰਗ ਨਾਲ ਪੇਸ਼ ਕੀਤਾ ਹੈ, ਤਾਂ ਜੋ ਪਾਠਕ ਸਭ ਤੋਂ ਸਰਲ ਆਸਣਾਂ ਨਾਲ ਅਰੰਭ ਕਰਨ ਤੋਂ ਬਾਅਦ ਹੌਲੀ ਹੌਲੀ ਅਤੇ ਨਿਰੰਤਰ ਅਭਿਆਸ ਕਰਦੇ ਹੋਏ ਗੁੰਝਲਦਾਰ ਆਸਣਾਂ ਵੱਲ ਵਧਣ ਲਈ ਉਤਸ਼ਾਹਿਤ ਹੋ ਸਕਣ। ਇਸ ਕਿਤਾਬ ਵਿੱਚ ਹਫਤਾਵਾਰੀ ਯੋਜਨਾਵਾਂ ਵੀ ਪੇਸ਼ ਕੀਤੀਆਂ ਗਈਆਂ ਹਨ ਜਿਸ ਵਿੱਚ ਲੇਖਕ ਨੇ ਹਫਤੇ ਦੇ ਹਰ ਦਿਨ ਲਈ ਖਾਸ ਕਿਸਮਾਂ ਦੇ ਆਸਣ ਅਤੇ ਉਨ੍ਹਾਂ ਦੇ ਅਭਿਆਸ ਦੀ ਮਿਆਦ ਦਾ ਸੁਝਾਅ ਦਿੱਤਾ ਹੈ।
ਇਸ ਕਿਤਾਬ ਦੀ ਮੁੱਖ ਗੱਲ ਮਹੀਦਾ ਦੀ ਨਵੀਨਤਾਕਾਰੀ ਵਿਧੀ ਹੈ ਜਿਸ ਦੁਆਰਾ ਉਨ੍ਹਾਂ ਬਜ਼ੁਰਗਾਂ ਲਈ ਸੰਪੂਰਨ ਸਹਾਇਤਾ ਵਜੋਂ ਘਰ ਵਿੱਚ ਉਪਲਬਧ ਕਈ ਚੀਜ਼ਾਂ ਜਿਵੇਂ ਕਿ ਕੁਰਸੀਆਂ, ਟੇਬਲ, ਕੰਬਲ, ਗੱਦੀਆਂ/ਸਿਰਹਾਣੇ, ਬਿਸਤਰੇ ਅਤੇ ਕੰਧਾਂ ਦੀ ਇੱਕ ਸੰਪੂਰਨ ਸਹਾਇਤਾ ਦੇ ਤੌਰ ‘ਤੇ ਵਰਤੋਂ ਬਾਰੇ ਦੱਸਿਆ ਹੈ, ਤਾਂ ਜੋ ਬਜ਼ੁਰਗ ਲੋਕ ਜਾਂ ਸ਼ੁਰੂਆਤ ਕਰਨ ਵਾਲੇ, ਜਾਂ ਘੱਟ ਲਚੀਲੇ ਸਰੀਰ ਵਾਲੇ, ਅਜਿਹੇ ਵਿਸ਼ੇਸ਼ ਅਭਿਆਸਾਂ ਤੋਂ ਵੀ ਲਾਭ ਲੈ ਸਕਣ। ਵਿਭਿੰਨ ਆਸਣਾਂ ਜ਼ਰੀਏ ਲੇਖਕ ਪਾਠਕਾਂ ਦਾ ਮਾਰਗ ਦਰਸ਼ਨ ਕਰਦਾ ਹੈ ਜਿਸ ਨਾਲ ਉਹ ਸਮੁੱਚੀ ਤੰਦਰੁਸਤੀ ਲਈ ਯੋਗ ਦੀ ਵਰਤੋਂ ਨਿਵਾਰਕ ਅਤੇ ਉਪਚਾਰਕ ਸਾਧਨਾਂ ਜਾਂ ਉਪਾਅ ਦੋਵਾਂ ਦੇ ਤੌਰ ‘ਤੇ ਕਰ ਸਕਦੇ ਹਨ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਦੀ ਪ੍ਰਧਾਨਗੀ ਹੇਠ ਉੱਚ ਪੱਧਰੀ ਕਮੇਟੀ ਨੇ 5 ਰਾਜਾਂ ਅਤੇ ਇੱਕ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਲਈ 1,682.11 ਕਰੋੜ ਰੁਪਏ ਦੀ ਅਤਿਰਿਕਤ ਕੇਂਦਰੀ ਸਹਾਇਤਾ ਨੂੰ ਮੰਜ਼ੂਰੀ ਦਿੱਤੀ
ਆਂਧਰਾ ਪ੍ਰਦੇਸ਼, ਹਿਮਾਚਲ ਪ੍ਰਦੇਸ਼, ਕਰਨਾਟਕ, ਮਹਾਰਾਸ਼ਟਰ, ਤਮਿਲਨਾਡੂ ਅਤੇ ਪੁਦੂਚੇਰੀ ਨੂੰ ਸਾਲ 2021 ਦੇ ਦੌਰਾਨ ਆਏ ਹੜ੍ਹ/ ਜ਼ਮੀਨ ਖਿਸਕਣ ਦੇ ਮਦ ਵਿੱਚ ਧਨਰਾਸ਼ੀ ਮਿਲੇਗੀ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਦੀ ਪ੍ਰਧਾਨਗੀ ਹੇਠ ਇੱਕ ਉੱਚ ਪੱਧਰੀ ਕਮੇਟੀ ਨੇ ਸਾਲ 2021 ਦੇ ਦੌਰਾਨ ਹੜ੍ਹ/ ਜ਼ਮੀਨ ਖਿਸਕਣ ਨਾਲ ਪ੍ਰਭਾਵਿਤ 5 ਰਾਜਾਂ ਅਤੇ ਇੱਕ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਲਈ ਨੈਸ਼ਨਲ ਡਿਜ਼ਾਸਟਰ ਰਿਸਪੌਂਸ ਫੋਰਸ  ਦੇ ਤਹਿਤ ਅਤਿਰਿਕਤ ਕੇਂਦਰੀ ਸਹਾਇਤਾ ਨੂੰ ਮੰਜ਼ੂਰੀ ਦੇ ਦਿੱਤੀ ਹੈ। ਇਸ ਫੈਸਲੇ ਨਾਲ ਇਨ੍ਹਾਂ ਕੁਦਰਤੀ ਆਪਦਾਵਾਂ ਦਾ ਸਾਹਮਣਾ ਕਰਨ ਵਾਲੇ 5 ਰਾਜਾਂ ਅਤੇ ਇੱਕ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਦੇ ਲੋਕਾਂ ਦੀ ਮਦਦ ਕਰਨ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਕੇਂਦਰ ਸਰਕਾਰ ਦਾ ਸੰਕਲਪ ਪ੍ਰਗਟ ਹੁੰਦਾ ਹੈ।
ਉੱਚ ਪੱਧਰੀ ਕਮੇਟੀ ਨੇ ਐੱਨਡੀਆਰਐੱਫ ਤੋਂ 5 ਰਾਜਾਂ ਨੂੰ 1,664.25 ਕਰੋੜ ਰੁਪਏ ਅਤੇ ਇੱਕ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਨੂੰ 17.86 ਕਰੋੜ ਰੁਪਏ ਦੀ ਅਤਿਰਿਕਤ ਕੇਂਦਰੀ ਸਹਾਇਤਾ ਮੰਜ਼ੂਰ ਕੀਤੀ ਹੈ। ਇਸ ਦਾ ਵੇਰਵਾ ਇਸ ਪ੍ਰਕਾਰ ਹੈ:
ਆਂਧਰਾ ਪ੍ਰਦੇਸ਼ ਨੂੰ 351.43 ਕਰੋੜ ਰੁਪਏ,
ਹਿਮਾਚਲ ਪ੍ਰਦੇਸ਼ ਨੂੰ 112.19 ਕਰੋੜ ਰੁਪਏ,
ਕਰਨਾਟਕ ਨੂੰ 492.39 ਕਰੋੜ ਰੁਪਏ,
ਮਹਾਰਾਸ਼ਟਰ ਨੂੰ 355.39 ਕਰੋੜ ਰੁਪਏ,
ਤਮਿਲਨਾਡੂ ਨੂੰ 352.85 ਕਰੋੜ ਰੁਪਏ,
ਪੁਦੂਚੇਰੀ ਨੂੰ 17.86 ਕਰੋੜ ਰੁਪਏ,
ਇਹ ਅਤਿਰਿਕਤ ਸਹਾਇਤਾ ਰਾਜਾਂ ਦੇ ਨਿਪਟਾਰੇ ‘ਤੇ ਪਹਿਲਾਂ ਹੀ ਰੱਖੇ ਗਏ ਸਟੇਟ ਡਿਜ਼ਾਸਟਰ ਰਿਸਪੋਂਸ ਫੰਡ ਵਿੱਚ ਕੇਂਦਰ ਦੁਆਰਾ ਰਾਜਾਂ ਨੂੰ ਦਿੱਤੇ ਫੰਡਾਂ ਤੋਂ ਵੱਧ ਹੈ। ਵਿੱਤ ਸਾਲ 2021-22 ਦੇ ਦੌਰਾਨ ਕੇਂਦਰ ਸਰਕਾਰ ਨੇ 28 ਰਾਜਾਂ ਦੇ ਐੱਸਡੀਆਰਐੱਫ ਵਿੱਚ 17,747.20 ਕਰੋੜ ਰੁਪਏ ਅਤੇ ਐੱਨਡੀਆਰਐੱਫ ਤੋਂ 8 ਰਾਜਾਂ ਨੂੰ 4,645.92 ਕਰੋੜ ਰੁਪਏ ਜਾਰੀ ਕੀਤੇ ਹਨ।
ਕੇਂਦਰ ਸਰਕਾਰ ਨੇ ਆਪਦਾ ਦੇ ਫੌਰਨ ਬਾਅਦ ਇਨ੍ਹਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਵੱਲੋਂ ਮੈਮੋਰੰਡਮ ਦੀ ਉਡੀਕ ਕੀਤੇ ਬਿਨਾ ਅੰਤਰ-ਮੰਤਰਾਲੀ ਕੇਂਦਰੀ ਦਲ ਨਿਯੁਕਤ ਕਰ ਦਿੱਤਾ ਸੀ।
|
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
|
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 199 ਕਰੋੜ ਤੋਂ ਵੱਧ ਟੀਕੇ ਲਗਾਏ ਜਾ ਚੁੱਕੇ ਹਨ
12-14 ਉਮਰ ਵਰਗ ਵਿੱਚ 3.75 ਕਰੋੜ ਤੋਂ ਵੱਧ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ 1,31,043 ਹਨ
ਪਿਛਲੇ 24 ਘੰਟਿਆਂ ਵਿੱਚ 13,615 ਨਵੇਂ ਕੇਸ ਸਾਹਮਣੇ ਆਏ
ਵਰਤਮਾਨ ਰਿਕਵਰੀ ਦਰ 98.50%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 4.24% ਹੈ
ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੀ ਅੰਤਿਮ ਰਿਪੋਰਟ ਦੇ ਅਨੁਸਾਰ 199 ਕਰੋੜ  ਤੋਂ ਵੱਧ ਹੋ ਗਈ। ਇਸ ਉਪਲਬਧੀ ਨੂੰ 2,61,19,579 ਟੀਕਾਕਰਣ ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤਾ ਗਿਆ ਹੈ।
12-14 ਉਮਰ ਵਰਗ ਦੇ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ,2022 ਨੂੰ ਸ਼ੁਰੂ ਹੋਇਆ ਸੀ। ਹੁਣ ਤੱਕ 3.75 ਕਰੋੜ  ਤੋਂ ਵੱਧ ਕਿਸ਼ੋਰਾਂ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਈ ਜਾ ਚੁੱਕੀ ਗਈ ਹੈ। ਸਮਾਨ ਰੂਪ ਨਾਲ 18-59 ਉਮਰ ਵਰਗ ਦੇ ਲਈ ਪ੍ਰੀਕੌਸ਼ਨ ਖੁਰਾਕ 10 ਅਪ੍ਰੈਲ, 2022 ਨੂੰ ਸ਼ੁਰੂ ਕੀਤੀ ਗਈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,09,858
|
|
ਦੂਸਰੀ ਖੁਰਾਕ
|
|
1,00,74,593
|
|
ਪ੍ਰੀਕੌਸ਼ਨ ਡੋਜ਼
|
|
59,06,373
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,26,182
|
|
ਦੂਸਰੀ ਖੁਰਾਕ
|
|
1,76,42,924
|
|
ਪ੍ਰੀਕੌਸ਼ਨ ਡੋਜ਼
|
|
1,10,24,679
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
3,75,56,269
|
|
ਦੂਸਰੀ ਖੁਰਾਕ
|
|
2,53,00,394
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
6,07,19,921
|
|
ਦੂਸਰੀ ਖੁਰਾਕ
|
|
4,96,64,469
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
55,86,84,184
|
|
ਦੂਸਰੀ ਖੁਰਾਕ
|
|
50,45,22,788
|
|
ਪ੍ਰੀਕੌਸ਼ਨ ਡੋਜ਼
|
|
40,88,565
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,35,33,658
|
|
ਦੂਸਰੀ ਖੁਰਾਕ
|
|
19,42,34,210
|
|
ਪ੍ਰੀਕੌਸ਼ਨ ਡੋਜ਼
|
|
30,87,878
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,73,32,178
|
|
ਦੂਸਰੀ ਖੁਰਾਕ
|
|
12,13,59,355
|
|
ਪ੍ਰੀਕੌਸ਼ਨ ਡੋਜ਼
|
|
2,64,91,058
|
|
ਪ੍ਰੀਕੌਸ਼ਨ ਡੋਜ਼
|
|
5,05,98,553
|
|
ਕੁੱਲ
|
|
1,99,00,59,536
ਲਗਾਤਾਰ ਗਿਰਾਵਟ ਦਰਜ ਕਰਦੇ ਹੋਏ ਭਾਰਤ ਵਿੱਚ ਐਕਟਿਵ ਕੇਸ ਅੱਜ ਘੱਟ ਕੇ 1,31,043 ਰਹਿ ਗਏ। ਐਕਟਿਵ ਕੇਸ ਕੁੱਲ ਕੇਸਾਂ ਦੇ 0.30% ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.50% ਹੈ। ਪਿਛਲੇ 24 ਘੰਟਿਆਂ ਵਿੱਚ 13,265 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵੱਧ ਕੇ 4,29,96,427 ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ ਕੋਰੋਨਾ ਦੇ 13,615 ਨਵੇਂ ਕੇਸ ਸਾਹਮਣੇ ਆਏ
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 4,21,292 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ ਕੁੱਲ 86.73 ਕਰੋੜ ਤੋਂ ਵੱਧ  ਟੈਸਟ ਕੀਤੇ ਗਏ ਹਨ।
ਸਪਤਾਹਿਕ ਅਤੇ ਦੈਨਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵਿੱਚ ਵੀ ਲਗਾਤਾਰ ਗਿਰਾਵਟ ਦਰਜ ਕੀਤੀ ਗਈ ਹੈ। ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 4.24% ਹੈ ਅਤੇ ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵੀ 3.23% ਹੈ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਕੈਪਟਨ ਮਨੋਜ ਕੁਮਾਰ ਪਾਂਡੇ ਯੂਪੀ ਸੈਨਿਕ ਸਕੂਲ, ਲਖਨਊ ਦੇ ਡਾਇਮੰਡ ਜੁਬਲੀ ਸਮਾਰੋਹਾਂ ਦੇ ਸਮਾਪਤੀ ਸਮਾਗਮ ਵਿੱਚ ਸ਼ਿਰਕਤ ਕੀਤੀ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ  ਲਖਨਊ ਵਿੱਚ ਕੈਪਟਨ ਮਨੋਜ ਕੁਮਾਰ ਪਾਂਡੇ ਯੂਪੀ ਸੈਨਿਕ ਸਕੂਲ ਦੇ ਗੋਲਡਨ ਜੁਬਲੀ ਸਮਾਰੋਹਾਂ ਦੇ ਸਮਾਪਤੀ ਸਮਾਗਮ ਵਿੱਚ ਸ਼ਿਰਕਤ ਕੀਤੀ ਅਤੇ ਸੰਬੋਧਨ ਕੀਤਾ। ਇਸ ਮੌਕੇ ਉਨ੍ਹਾਂ ਉੱਤਰ ਪ੍ਰਦੇਸ਼ ਦੇ ਸਾਬਕਾ ਮੁੱਖ ਮੰਤਰੀ ਡਾ. ਸੰਪੂਰਨਾਨੰਦ ਦੀ ਪ੍ਰਤਿਮਾ ਦਾ ਵੀ ਉਦਘਾਟਨ ਕੀਤਾ; ਡਾ. ਸੰਪੂਰਨਾਨੰਦ ਦੇ ਨਾਮ ‘ਤੇ ਇੱਕ ਆਡੀਟੋਰੀਅਮ ਦਾ ਉਦਘਾਟਨ ਕੀਤਾ; ਅਤੇ ਸਕੂਲ ਦੀ ਸਮਰੱਥਾ ਦੁੱਗਣੀ ਕਰਨ ਦੇ ਪ੍ਰੋਜੈਕਟਾਂ ਅਤੇ ਸਕੂਲ ਵਿੱਚ ਲੜਕੀਆਂ ਲਈ ਇੱਕ ਹੋਸਟਲ ਦੇ ਨੀਂਹ ਪੱਥਰ ਰੱਖੇ।
ਇਸ ਮੌਕੇ ਬੋਲਦਿਆਂ ਰਾਸ਼ਟਰਪਤੀ ਨੇ ਕਿਹਾ ਕਿ ਕੈਪਟਨ ਮਨੋਜ ਕੁਮਾਰ ਪਾਂਡੇ ਯੂ.ਪੀ. ਸੈਨਿਕ ਸਕੂਲ ਦੇਸ਼ ਵਿੱਚ ਸਥਾਪਿਤ ਕੀਤਾ ਗਿਆ ਪਹਿਲਾ ਸੈਨਿਕ ਸਕੂਲ ਹੈ। ਉਨ੍ਹਾਂ ਨੂੰ ਇਹ ਜਾਣ ਕੇ ਵੀ ਖੁਸ਼ੀ ਹੋਈ ਕਿ ਇਹ ਸਕੂਲ ਪਹਿਲਾ ਸੈਨਿਕ ਸਕੂਲ ਵੀ ਹੈ ਜਿਸਨੇ ਲੜਕੀਆਂ ਨੂੰ ਸਿੱਖਿਆ ਪ੍ਰਦਾਨ ਕਰਨੀ ਸ਼ੁਰੂ ਕੀਤੀ ਸੀ। ਇਹ ਪਹਿਲਾ ਸੈਨਿਕ ਸਕੂਲ ਹੋਵੇਗਾ ਜਿਸ ਦੀਆਂ ਵਿਦਿਆਰਥਣਾਂ ਇਸ ਵਰ੍ਹੇ ਐੱਨਡੀਏ ਦੀ ਪਰੀਖਿਆ ਦੇਣਗੀਆਂ। ਉਨ੍ਹਾਂ ਕਿਹਾ ਕਿ ਇਸ ਸਕੂਲ ਦੇ ਅਧਿਆਪਕਾਂ ਅਤੇ ਵਿਦਿਆਰਥੀਆਂ ਨੇ ਉੱਤਮਤਾ ਦੀ ਪਰੰਪਰਾ ਸਥਾਪਿਤ ਕੀਤੀ ਹੈ ਅਤੇ ਹੋਰ ਸੈਨਿਕ ਸਕੂਲਾਂ ਲਈ ਵੀ ਚੰਗੇ ਮਿਆਰ ਕਾਇਮ ਕੀਤੇ ਹਨ।
ਕੈਪਟਨ ਮਨੋਜ ਕੁਮਾਰ ਪਾਂਡੇ ਨੂੰ ਯਾਦ ਕਰਦੇ ਹੋਏ ਰਾਸ਼ਟਰਪਤੀ ਨੇ ਕਿਹਾ ਕਿ ਰਾਸ਼ਟਰ ਦੀਆਂ ਸਰਹੱਦਾਂ ਦੀ ਰਾਖੀ ਲਈ ਉਨ੍ਹਾਂ ਦੀ ਕੁਰਬਾਨੀ ਲਈ ਅਸੀਂ ਹਮੇਸ਼ਾ ਉਨ੍ਹਾਂ ਅਤੇ ਉਨ੍ਹਾਂ ਦੇ ਪਰਿਵਾਰ ਦੇ ਰਿਣੀ ਰਹਾਂਗੇ। ਕੈਪਟਨ ਮਨੋਜ ਕੁਮਾਰ ਪਾਂਡੇ ਨੇ ਬਹਾਦਰੀ ਅਤੇ ਕੁਰਬਾਨੀ ਦੀ ਸ਼ਾਨਦਾਰ ਅਤੇ ਅਮਰ ਗਾਥਾ ਲਿਖੀ ਹੈ। ਉਹ ਸਾਰੇ ਸੈਨਿਕ ਸਕੂਲਾਂ ਦੇ ਵਿਦਿਆਰਥੀਆਂ ਵਿੱਚੋਂ ਇਕਲੌਤਾ ਸਿਪਾਹੀ ਹੈ ਜਿਸ ਨੂੰ ਪਰਮਵੀਰ ਚੱਕਰ ਨਾਲ ਸਨਮਾਨਿਤ ਕੀਤਾ ਗਿਆ ਹੈ।
ਡਾ. ਸੰਪੂਰਨਾਨੰਦ ਨੂੰ ਯਾਦ ਕਰਦਿਆਂ ਰਾਸ਼ਟਰਪਤੀ ਨੇ ਕਿਹਾ ਕਿ ਜਦੋਂ ਭਾਰਤ ਆਜ਼ਾਦ ਹੋਇਆ ਤਾਂ ਉਨ੍ਹਾਂ ਵਰਗੇ ਆਜ਼ਾਦੀ ਘੁਲਾਟੀਆਂ ਨੇ ਅਜਿਹੀਆਂ ਪੀੜ੍ਹੀਆਂ ਤਿਆਰ ਕਰਨ ਬਾਰੇ ਸੋਚਿਆ ਜੋ ਲੰਬੇ ਸੰਘਰਸ਼ ਤੋਂ ਬਾਅਦ ਪ੍ਰਾਪਤ ਕੀਤੀ ਅਨਮੋਲ ਆਜ਼ਾਦੀ ਦੀ ਰਾਖੀ ਕਰ ਸਕਣ ਅਤੇ ਚੰਗੇ ਸਮਾਜ ਦੀ ਉਸਾਰੀ ਕਰ ਸਕਣ। ਉਨ੍ਹਾਂ ਦੇ ਅਨੁਸਾਰ ਜਿੱਥੇ ਗਿਆਨ ਹੈ, ਉੱਥੇ ਸ਼ਕਤੀ ਹੈ। ਉਨ੍ਹਾਂ ਦੇ ਵਿਚਾਰ ਵਿੱਚ, ਵਿਦਿਆਰਥੀਆਂ ਦੇ ਮਨ ਵਿੱਚ ਉਤਸੁਕਤਾ ਅਤੇ ਹਿਰਦੇ ਵਿੱਚ ਨਿਮਰਤਾ ਹੋਣੀ ਚਾਹੀਦੀ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਡਾਕਟਰ ਸੰਪੂਰਨਾਨੰਦ ਅਤੇ ਕੈਪਟਨ ਮਨੋਜ ਕੁਮਾਰ ਪਾਂਡੇ ਜਿਹੀਆਂ ਸ਼ਖਸੀਅਤਾਂ ਦਾ ਇੱਕ ਸਾਂਝਾ ਆਦਰਸ਼ ਹੈ। ਇਹ ਆਦਰਸ਼ ਰਾਸ਼ਟਰ ਦੇ ਮਾਣ-ਸਨਮਾਨ ਲਈ ਸਭ ਕੁਝ ਸਮਰਪਿਤ ਕਰਨ ਦੀ ਭਾਵਨਾ ਹੈ। ਰਾਸ਼ਟਰਪਤੀ ਨੇ ਵਿਸ਼ਵਾਸ ਪ੍ਰਗਟ ਕੀਤਾ ਕਿ ਅਜਿਹੇ ਆਦਰਸ਼ਾਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਇਸ ਸਕੂਲ ਦੇ ਵਿਦਿਆਰਥੀ ਅਤੇ ਅਧਿਆਪਕ ਇਸ ਸੈਨਿਕ ਸਕੂਲ ਦਾ ਮਾਣ ਵਧਾਉਣਗੇ ਅਤੇ ਰਾਸ਼ਟਰ ਦੀ ਸੇਵਾ ਵਿੱਚ ਸ਼ਾਨਦਾਰ ਅਧਿਆਈ ਲਿਖਣਗੇ।
ਵੀਵੀਆਈਪੀ ਆਵਾਜਾਈ ਦੇ ਦੌਰਾਨ ਟ੍ਰੈਫਿਕ ਪਾਬੰਦੀਆਂ ਬਾਰੇ ਬੋਲਦੇ ਹੋਏ ਜੋ ਲੋਕਾਂ ਲਈ ਪਰੇਸ਼ਾਨੀ ਦਾ ਕਾਰਨ ਬਣਦੀਆਂ ਹਨ, ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ ਦੇ ਰਾਸ਼ਟਰਪਤੀ ਹੋਣ ਤੋਂ ਇਲਾਵਾ, ਉਹ ਇੱਕ ਸੰਵੇਦਨਸ਼ੀਲ ਨਾਗਰਿਕ ਵੀ ਹਨ। ਉਨ੍ਹਾਂ ਕਿਹਾ ਕਿ ਪਾਬੰਦੀਆਂ ਨੂੰ ਇਸ ਤਰੀਕੇ ਨਾਲ ਲਾਗੂ ਕੀਤਾ ਜਾਣਾ ਚਾਹੀਦਾ ਹੈ ਕਿ ਆਮ ਆਵਾਜਾਈ ਵਿੱਚ ਘੱਟ ਤੋਂ ਘੱਟ ਵਿਘਨ ਪਵੇ।
ਉਨ੍ਹਾਂ ਨੇ ਪ੍ਰਸ਼ਾਸਨ ਨੂੰ ਅਪੀਲ ਕੀਤੀ ਕਿ ਉਹ ਵੀਵੀਆਈਪੀ ਆਵਾਜਾਈ ਲਈ 15-20 ਮਿੰਟਾਂ ਤੋਂ ਵੱਧ ਦੀਆਂ ਪਾਬੰਦੀਆਂ ਨਾ ਲਾਗੂ ਕਰਨ ਬਾਰੇ ਤਰੀਕਾ ਕੱਢਣ ਅਤੇ ਅਜਿਹੀਆਂ ਪਾਬੰਦੀਆਂ ਦੇ ਸਮੇਂ ਦੌਰਾਨ ਵੀ ਐਂਬੂਲੈਂਸ ਜਿਹੇ ਐਮਰਜੈਂਸੀ ਵਾਹਨਾਂ ਨੂੰ ਲੰਘਣ ਦਿੱਤਾ ਜਾਵੇ। ਉਨ੍ਹਾਂ ਲੋਕਾਂ ਨੂੰ ਟ੍ਰੈਫਿਕ ਨਿਯਮਾਂ ਦੀ ਪਾਲਣਾ ਕਰਨ ਅਤੇ ਟ੍ਰੈਫਿਕ ਅਨੁਸ਼ਾਸਨ ਬਣਾਈ ਰੱਖਣ ਵਿੱਚ ਪ੍ਰਸ਼ਾਸਨ ਦਾ ਸਹਿਯੋਗ ਕਰਨ ਦੀ ਅਪੀਲ ਵੀ ਕੀਤੀ।
ਰਾਸ਼ਟਰਪਤੀ ਦੇ ਸੰਦੇਸ਼ ਨੂੰ ਹਿੰਦੀ ਵਿੱਚ ਦੇਖਣ ਲਈ ਇੱਥੇ ਕਲਿੱਕ ਕਰੋ
Click here to see the President's message in Hindi